ddrg/super_eurlex huggingface dataset:
95/511/YUTP: Yhteinen kanta, 4 päivältä joulukuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella Jugoslavian liittotasavallan (Serbia ja Montenegro) ja Bosnian serbialueen kanssa käytävää kauppaa koskevien rajoitusten soveltamisen keskeyttämisestä



Virallinen lehti nro L 297 , 09/12/1995 s. 0004 - 0004



YHTEINEN KANTA, 4 päivältä joulukuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella Jugoslavian liittotasavallan (Serbia ja Montenegro) ja Bosnian serbialueen kanssa käytävää kauppaa koskevien rajoitusten soveltamisen keskeyttämisestä (95/511/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, ottaa huomioon Yhdistyneiden Kansakuntien turvallisuusneuvoston 22 päivänä marraskuuta 1995 hyväksymän päätöslauselman 1022 (1995), ON MÄÄRITELLYT TÄMÄN YHTEISEN KANNAN: 1 artikla Keskeytetään Jugoslavian liittotasavallan (Serbian ja Montenegron) ja Bosnian serbialueen kanssa olevia talous- ja rahoitussuhteita koskevien rajoitusten soveltaminen Yhdistyneiden Kansakuntien 22 päivänä marraskuuta 1995 hyväksymän päätöslauselman 1022 (1995) määräysten mukaisesti. 2 artikla Tämä päätös julkaistaan virallisessa lehdessä. Tehty Brysselissä 4 päivänä joulukuuta 1995. Neuvoston puolesta J. SOLANA Puheenjohtaja
95/379/YUTP: Yhteinen kanta, 18 päivältä syyskuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella, sokaisevista lasereista



Virallinen lehti nro L 227 , 22/09/1995 s. 0003 - 0003



YHTEINEN KANTA, 18 päivältä syyskuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella, sokaisevista lasereista (95/379/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, ON MÄÄRITELLYT SEURAAVAN YHTEISEN KANNAN: 1. Tiettyjen sellaisten tavanomaisten aseiden käytön ja käytön kielloista tai rajoituksista, joiden voidaan katsoa aiheuttavan tarpeettoman vakavia vammoja tai olevan vaikutuksiltaan umpimähkäisiä, tehdyn yleissopimuksen, jäljempänä `vuoden 1980 yleissopimus`, tarkistamiseksi järjestetyn konferenssin yhteydessä jäsenvaltiot toimivat aktiivisesti edistääkseen niiden päämäärien ohella, jotka ilmaistaan yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, jalkaväkimiinoista tehdyssä neuvoston päätöksessä 95/170/YUTP (1), sellaisen sokaisevia lasereita koskevan lisäpöytäkirjan hyväksymiseksi vuoden 1980 yleissopimukseen, joka vastaisi humanitaarista tarvetta välttää tarpeettomia kärsimyksiä rajoittamatta kuitenkaan laserien laillista sotilaallista käyttöä. Euroopan unionin jäsenvaltiot tarkastelevat rakentavassa hengessä hallitusten asiantuntijatyöryhmän konferenssille antamaan loppuraporttiin sisältyvää ehdotusta. 2. Tätä yhteistä kantaa tarkastellaan uudelleen heti vuoden 1980 yleissopimuksen tarkistamiseksi järjestetyn konferenssin jälkeen. 3. Tämä yhteinen kanta julkaistaan virallisessa lehdessä. Tehty Brysselissä 18 päivänä syyskuuta 1995. Neuvoston puolesta P. SOLBES MIRA Puheenjohtaja (1) EYVL N:o L 115, 22.5.1995, s. 1
96/476/YUTP: Yhteinen toiminta, 26 päivältä heinäkuuta 1996, jonka neuvosto on hyväksynyt Euroopan unionin hallinnon (EUAM:n) lopettamisesta Mostarin alueella



Virallinen lehti nro L 195 , 06/08/1996 s. 0001 - 0002



YHTEINEN TOIMINTA, 26 päivältä heinäkuuta 1996, jonka neuvosto on hyväksynyt Euroopan unionin hallinnon (EUAM:n) lopettamisesta Mostarin alueella (96/476/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, ottaa huomioon 24 ja 25 päivänä kesäkuuta 1994 Korfulla kokoontuneen Eurooppa-neuvoston yleiset suuntaviivat, sekä katsoo, että neuvosto vahvisti 15 päivänä kesäkuuta 1996 yhteisen toiminnan 96/442/YUTP (1) EU:n erikoislähettilään nimeämisestä Mostarin kaupunkiin EU:n läsnäolon jatkamiseksi Euroopan unionin hallinnon päättymisen jälkeen 22 päivänä heinäkuuta 1996 ja tämän saavutusten vahvistamiseksi Mostarissa; kyseinen yhteinen toiminta tulee kuitenkin voimaan ainoastaan, jos tietyt, puheenjohtajavaltion ja erikoislähettilään vahvistamat edellytykset täyttyvät; neuvostolle on ilmoitettu, että kyseiset edellytykset eivät täyty, ja kunnes on päästy uusiin yhteyksiin sen osalta, voidaanko nämä edellytykset vielä täyttää, on EU:n rajoitettu läsnäolo edelleen tarpeellinen kaupungissa, ON HYVÄKSYNYT SEURAAVAN YHTEISEN TOIMINNAN: 1 artikla 1. Euroopan unioni toteaa, että EUAM päättyi Genevessä allekirjoitetun yhteisymmärryspöytäkirjan 4 artiklan 1 kohdan mukaisesti 22 päivänä heinäkuuta 1996. 2. Euroopan unioni ilmoittaa, että yhteisymmärryspöytäkirjan määräykset ovat edelleen voimassa ja että niitä sovelletaan EUAM:n tehtävään suoranaisessa yhteydessä olevia määräyksiä lukuun ottamatta soveltuvin osin. 3. Euroopan unioni ilmoittaa, että yhteinen toiminta 96/442/YUTP EU:n erikoislähettilään nimeämisestä Mostariin ei ole vielä tullut voimaan. 4. Yhteinen toiminta tulee voimaan 3 päivänä elokuuta 1996 sillä edellytyksellä, että puheenjohtajavaltio on sitä ennen ilmoittanut neuvostolle olevansa tyytyväinen paikallisten osapuolten sitoutumiseen kyseisen yhteisen toiminnan 1 artiklan 2 kohdassa ja 2 artiklassa tarkoitettuihin tavoitteisiin ja että sillä ei ole huomautettavaa erikoislähettilään tehtävään eikä yhteisymmärryspöytäkirjan tiettyjen määräysten täytäntöönpanon jatkamiseen soveltuvin osin, yhteisen toiminnan 1 artiklan 3 kohdan mukaisesti. 2 artikla 1. EU:n henkilöstö pysyy Mostarissa tämän yhteisen toiminnan soveltamisen ajan samalla perusteella kuin EUAM:n aikana. 2. Puheenjohtajavaltio toteuttaa yhdessä komission kanssa tarvittavat toimenpiteet, jotta EUAM:ään sovelletut takuut kaikilta osin säilyisivät sellaisina kuin niistä sovittiin EUAM:n kaudeksi, mukaan lukien Länsi-Euroopan unionin poliisi. Jäsenvaltiot ja komissio antavat kaiken tarvittavan tuen kyseisen vaikutuksen saamiseksi aikaan. 3 artikla Tämä yhteinen toiminta tulee voimaan sinä päivänä, jolloin se hyväksytään. Sitä sovelletaan 23 päivästä kesäkuuta 1996 ja sen voimassaolo päättyy 4 elokuuta 1996. 4 artikla Tämä yhteinen toiminta julkaistaan virallisessa lehdessä. Tehty Brysselissä 26 päivänä heinäkuuta 1996. Neuvoston puolesta D. SPRING Puheenjohtaja (1) EYVL N:o L 185, 24.7.1996, p. 2.
96/195/YUTP: Neuvoston 5 päivänä maaliskuuta 1996 Euroopan unionista tehdyn sopimuksen J.3 artiklan perusteella määrittelemä yhteinen toiminta, joka koskee Euroopan unionin osallistumista Korean niemimaan energiakehitysjärjestöön (KEDO)



Virallinen lehti nro L 063 , 13/03/1996 s. 0001 - 0001



Neuvoston 5 päivänä maaliskuuta 1996 Euroopan unionista tehdyn sopimuksen J.3 artiklan perusteella määrittelemä YHTEINEN TOIMINTA, joka koskee Euroopan unionin osallistumista Korean niemimaan energiakehitysjärjestöön (KEDO) (96/195/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon Korfulla 24 ja 25 päivänä kesäkuuta 1994 kokoontuneen Eurooppa-neuvoston päätelmät, jotka koskevat ydinsulkusopimusta, sekä sen, että neuvosto pitää tärkeänä, että kaikki sopimuspuolet noudattavat tätä sopimusta, ottaa huomioon Eurooppa-neuvoston 15 ja 16 päivänä joulukuuta 1995 tekemät päätelmät, jotka koskevat Euroopan unionin osallistumista myöhemmin määritettävin ehdoin Korean niemimaan energiakehitysjärjestöön, ottaa huomioon neuvoston päätelmät 26 päivänä helmikuuta 1996, ON HYVÄKSYNYT TÄMÄN YHTEISEN TOIMINNAN: 1 artikla Tämän yhteisen toiminnan tarkoituksena on edistää kokonaisratkaisua ydinaseiden leviämisen estämistä Korean niemimaalla koskevaan kysymykseen. Tässä tarkoituksessa ja KEDOn tavoitteiden mukaisesti Euroopan unioni liittyy tähän erittäin tärkeään kansainväliseen toimintaan ydinaseiden leviämisen estämisen ja ydinturvallisuuden alalla osallistumalla rahoittamiseen ja hankintoihin seuraavasti: - väliaikaiset vaihtoehtoiset energiamuodot Korean niemimaalla, - Euroopan unionin keinot tieteen, teollisuuden ja teknologian alalla. 2 artikla Euroopan unionin suora viiden miljoonan ecun suuruinen määräraha KEDOlle maksetaan Euroopan yhteisöjen vuoden 1996 yleisestä talousarviosta. Edellä määrätyn summan maksatus hoidetaan Euroopan yhteisön talousarviota koskevien menettelyjen ja sääntöjen mukaisesti. 3 artikla Neuvosto valvoo tämän yhteisen toiminnan täytäntöönpanoa. 4 artikla Tämä yhteinen toiminta tulee voimaan päivänä, jona se hyväksytään. Tämä yhteinen toiminta julkaistaan virallisessa lehdessä. Tehty Brysselissä 5 päivänä maaliskuuta 1996. Neuvoston puolesta S. AGNELLI Puheenjohtaja
96/708/YUTP: Yhteinen kanta, 9 päivältä joulukuuta 1996, jonka neuvosto on määritellyt Euroopan unionista tehdyn sopimuksen J.2 artiklan perusteella, Jugoslavian liittotasavaltaa (Serbia ja Montenegro), Kroatian tasavallassa sijaitsevia Yhdistyneiden Kansakuntien suoja-alueita sekä Bosnian ja Hertsegovinan tasavallassa sijaitsevia Bosnian serbijoukkojen hallussa olevia alueita koskevien talous- ja rahoitussuhteiden rajoitusten lopettamisesta



Virallinen lehti nro L 328 , 18/12/1996 s. 0005 - 0005



YHTEINEN KANTA, 9 päivältä joulukuuta 1996, jonka neuvosto on määritellyt Euroopan unionista tehdyn sopimuksen J.2 artiklan perusteella, Jugoslavian liittotasavaltaa (Serbia ja Montenegro), Kroatian tasavallassa sijaitsevia Yhdistyneiden Kansakuntien suoja-alueita sekä Bosnian ja Hertsegovinan tasavallassa sijaitsevia Bosnian serbijoukkojen hallussa olevia alueita koskevien talous- ja rahoitussuhteiden rajoitusten lopettamisesta (96/708/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, ja ottaa huomioon Yhdistyneiden Kansakuntien turvallisuusneuvoston hyväksymän päätöslauselman 1022 (1995) 4 kohdan ja päätöslauselman 1074 (1996) 2 kohdan, ON MÄÄRITELLYT SEURAAVAN YHTEISEN KANNAN: 1 artikla Kumotaan Yhdistyneiden Kansakuntien turvallisuusneuvoston päätöslauselmien 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) ja 1015 (1995) nojalla käyttöön otetut entistä Jugoslaviaa koskevat asianomaiset rajoittavat toimenpiteet. 2 artikla Tämä yhteinen kanta julkaistaan virallisessa lehdessä. Tehty Brysselissä 9 päivänä joulukuuta 1996. Neuvoston puolesta B. HOWLIN Puheenjohtaja
96/668/YUTP: Yhteinen toiminta, 22 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen J.3 ja K.3 artiklan perusteella tietyn kolmannen maan tietyn lainsäädännön tai siihen perustuvien taikka siitä aiheutuvien toimien ekstraterritoriaalisen soveltamisen vaikutusten torjumiseksi toteutettavista toimenpiteistä



Virallinen lehti nro L 309 , 29/11/1996 s. 0007 - 0007



YHTEINEN TOIMINTA, 22 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen J.3 ja K.3 artiklan perusteella tietyn kolmannen maan tietyn lainsäädännön tai siihen perustuvien taikka siitä aiheutuvien toimien ekstraterritoriaalisen soveltamisen vaikutusten torjumiseksi toteutettavista toimenpiteistä (96/668/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan ja K.3 artiklan 2 kohdan toisen luetelmakohdan b alakohdan, ottaa huomioon Firenzessä 21 ja 22 päivänä kesäkuuta 1996 pidetyssä Eurooppa-neuvoston kokouksessa annetut yleiset suuntaviivat, sekä katsoo, että tietty kolmas maa on säätänyt tiettyjä lakeja, asetuksia ja muita säädöksiä, jotka merkitsevät Euroopan unionin jäsenvaltioiden lainkäyttövallan alaisten luonnollisten henkilöiden ja oikeushenkilöiden toimien sääntelyä, tällaisten lakien, asetusten ja muiden säädösten ekstraterritoriaalinen soveltaminen loukkaa kansainvälistä oikeutta, tällaiset lait, asetukset ja muut säädökset sekä niihin perustuvat tai niistä aiheutuvat toimet vaikuttavat tai todennäköisesti vaikuttavat vallitsevaan oikeusjärjestykseen ja vahingoittavat Euroopan unionin etua sekä mainittujen luonnollisten henkilöiden ja oikeushenkilöiden etuja, neuvosto on antanut asetuksen (EY) N:o 2271/96 (1) turvatakseen yhteisön sekä Euroopan yhteisön perustamissopimuksen mukaisia oikeuksia käyttävien luonnollisten henkilöiden ja oikeushenkilöiden edut, näissä erityisoloissa jäsenvaltioiden olisi toteutettava tarvittavat toimenpiteet varmistaakseen mainittujen luonnollisten henkilöiden ja oikeushenkilöiden etujen turvaamisen, sikäli kuin tästä turvaamisesta ei säädetä asetuksessa (EY) N:o 2271/96, ja tämä yhteinen toiminta ja asetus (EY) N:o 2271/96 muodostavat yhtenäisen järjestelmän, joka sisältää yhteisön ja jäsenvaltioiden toimivaltojen mukaiset toimet, ON HYVÄKSYNYT TÄMÄN YHTEISEN TOIMINNAN: 1 artikla Kukin jäsenvaltio toteuttaa tarpeellisina pitämänsä toimenpiteet turvatakseen sellaisten asetuksen (EY) N:o 2271/96 11 artiklassa tarkoitettujen henkilöiden edut, joihin asetuksen (EY) N:o 2271/96 liitteessä lueteltujen lakien, asetusten ja muiden säädösten ja niihin perustuvien tai niistä aiheutuvien toimien ekstraterritoriaalinen soveltaminen vaikuttaa, sikäli kuin kyseisiä etuja ei ole turvattu kyseisellä asetuksella. 2 artikla Tämä yhteinen toiminta tulee voimaan päivänä, jona se hyväksytään. 3 artikla Tämä yhteinen toiminta julkaistaan virallisessa lehdessä. Tehty Brysselissä 22 päivänä marraskuuta 1996. Neuvoston puolesta S. BARRETT Puheenjohtaja (1) Ks. tämän virallisen lehden sivu 1.
96/406/YUTP: Yhteinen toiminta, 10 päivältä kesäkuuta 1996, jonka neuvosto on hyväksynyt Euroopan unionista tehdyn sopimuksen J.3 artiklan perusteella Bosnian ja Hertsegovinan vaaleja tukevasta unionin toiminnasta



Virallinen lehti nro L 168 , 06/07/1996 s. 0001 - 0001



YHTEINEN TOIMINTA, 10 päivältä kesäkuuta 1996, jonka neuvosto on hyväksynyt Euroopan unionista tehdyn sopimuksen J.3 artiklan perusteella Bosnian ja Hertsegovinan vaaleja tukevasta unionin toiminnasta (96/406/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon 15 ja 16 päivänä joulukuuta 1995 Madridissa kokoontuneen Eurooppa-neuvoston päätelmät, ja ottaa huomioon neuvoston 13 päivänä toukokuuta 1996 tekemät päätelmät, ON HYVÄKSYNYT TÄMÄN YHTEISEN TOIMINNAN: 1 artikla Tämän yhteisen toiminnan tavoitteena on antaa Euroopan unionin tuki ETYJ:n Pariisin rauhansopimusten nojalla toteuttamalle toiminnalle, joka koskee vaaleja Bosniassa ja Hertsegovinassa. Yhteinen kanta on osa ETYJ:n määrittelemiä puitteita vaalien valmistelulle, valvonnalle ja tarkkailulle. Tällä yhteisellä toiminnalla vahvistetaan edelleen sitä tukea, jota Euroopan unioni on jo ECMM:n (Euroopan yhteisön tarkkailuryhmä) välityksellä, yhteisön oman toiminnan puitteissa sekä jäsenvaltioiden kansallisena tukena ETYJ:n toiminnalle antanut. ECMM antaa täyden tukensa ETYJ:n tarkkailuryhmälle, jonka ensisijaisena tehtävätavoitteena on vaalitoimitus. 2 artikla Edellä 1 artiklassa tarkoitettu tuki toteutetaan Euroopan unionin tarkkailijayksikön osallistumisena ETYJ:n valvonnassa pidettävien vaalien tarkkailutoimiin. 3 artikla 1. Euroopan yhteisöjen vuoden 1996 yleiseen talousarvioon otetaan menona yhteisen toiminnan tavoitteiden toteuttamiseen liittyvien kustannuksien kattamiseen 3 miljoonaa ecua. 2. Euroopan unionin tarkkailijat osallistuvat ETYJ:n tehtävän puitteissa koko vaalitoimituksen valvontaan neljän viikon ajan. Heidän tarkkailutoimintansa rahoitetaan 1 kohdassa tarkoitetusta määrästä. Tästä määrästä maksetaan Euroopan unionin tarkkailijoiden osallistumisesta aiheutuvat kulut (esimerkiksi päivärahat, oleskelukulut, virka-asut, koulutuskustannukset, kuljetukset alueella sekä kyseisille alueille tehtävän edestakaisen matkan kustannukset ja vakuutuskulut.) 3. Edellä 1 kohdassa tarkoitetusta määrästä rahoitettavien kulujen hallinnointi toteutetaan budjettiasioissa sovellettavia yhteisön menettelyjä ja sääntöjä noudattaen. 4 artikla Neuvosto ottaa tarvittaessa tämän yhteisen toiminnan uudelleen tarkasteltavaksi antaakseen Euroopan unionin tuen ETYJ:n valvonnassa järjestettävien vaalien tarkkailutoimille. 5 artikla Neuvosto laatii selvityksen tämän yhteisen toiminnan täytäntöönpanosta. 6 artikla Tämä yhteinen toiminta tulee voimaan sinä päivänä, jona se hyväksytään. Se julkaistaan virallisessa lehdessä. Tehty Luxemburgissa 10 päivänä kesäkuuta 1996. Neuvoston puolesta L. DINI Puheenjohtaja
97/625/YUTP: Yhteinen kanta, 15 päivältä syyskuuta 1997, jonka neuvosto on määritellyt Euroopan unionista tehdyn sopimuksen J.2 artiklan perusteella rauhansopimusten vastaisesti Bosnia-Hertsegovinassa toimivia henkilöitä koskevista rajoittavista toimenpiteistä



Virallinen lehti nro L 259 , 22/09/1997 s. 0001 - 0002



YHTEINEN KANTA, 15 päivältä syyskuuta 1997, jonka neuvosto on määritellyt Euroopan unionista tehdyn sopimuksen J.2 artiklan perusteella rauhansopimusten vastaisesti Bosnia-Hertsegovinassa toimivia henkilöitä koskevista rajoittavista toimenpiteistä (97/625/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, sekä katsoo, että Euroopan unioni on sitoutunut Pariisissa 14 päivänä joulukuuta 1995 allekirjoitettujen Bosnia-Hertsegovinan rauhansopimusten täysimääräiseen täytäntöönpanoon, kansainvälinen yhteisö pysyy päätöksessään toteuttaa kaikki tarpeelliset toimenpiteet rangaistakseen tehtyjen sitoumusten ja Sintrassa 30 päivänä toukokuuta 1997 ministerikonferenssiin kokoontuneessa rauhan täytäntöönpanoneuvostossa sovittujen määräaikojen laiminlyönnistä vastuussa olevia osapuolia, neuvosto katsoo, ottaen huomioon korkean edustajan suositukset, että matkustaminen Euroopan unionin jäsenvaltioiden alueille on kiellettävä sellaisilta henkilöiltä, jotka toimivat rauhansopimusten hengen vastaisesti, ja neuvosto varaa näin ollen itselleen mahdollisuuden tarkistaa tai laajentaa tässä yhteisessä kannassa tarkoitettujen henkilöiden luetteloa, ON MÄÄRITELLYT SEURAAVAN YHTEISEN KANNAN: 1) Liitteessä luetelluista henkilöistä ilmoitetaan tarkoituksena estää heidän pääsynsä jäsenvaltioiden alueille. Luetteloa voidaan tarkistaa erityisesti korkean edustajan uusien suositusten perusteella. 2) Jäsenvaltiot toteuttavat kaikki tarpeelliset toimenpiteet 1 kohdassa tarkoitettujen määräysten täytäntöönpanemiseksi siitä päivästä alkaen, jona tämä yhteinen kanta on määritelty. 3) Tämä yhteinen kanta julkaistaan virallisessa lehdessä. Tehty Brysselissä 15 päivänä syyskuuta 1997. Neuvoston puolesta J. POOS Puheenjohtaja LIITE - MOMCILO KRAJISNIK (presidentin kabinetin jäsen, syntynyt 20. tammikuuta 1945) - BORO BOSIC (ministerineuvoston rinnakkaispuheenjohtaja, syntynyt 17. kesäkuuta 1950) - SPASOJE ALBIJANIC (viestintä- ja kansalaisasiain ministeri, syntynyt 25. toukokuuta 1955) - GAVRO BOGIC (ulkomaankaupan ja talousasiain varaminsteri, syntynyt 27. heinäkuuta 1940) - DRAGAN BOZANIC (varaulkoasiainministeri, syntynyt 9. huhtikuuta 1948)
97/484/YUTP: Yhteinen kanta, 24 päivältä heinäkuuta 1997, jonka neuvosto on määritellyt Euroopan unionista tehdyn sopimuksen J.2 artiklan perusteella Korean niemimaan energiakehitysjärjestöstä (Kedo)



Virallinen lehti nro L 213 , 05/08/1997 s. 0001 - 0002



YHTEINEN KANTA, 24 päivältä heinäkuuta 1997, jonka neuvosto on määritellyt Euroopan unionista tehdyn sopimuksen J.2 artiklan perusteella Korean niemimaan energiakehitysjärjestöstä (KEDO) (97/484/PESC) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, sekä katsoo, että Korfulla 24 ja 25 päivänä kesäkuuta 1994 kokoontunut Eurooppa-neuvosto piti erityisen tärkeänä, että kaikki sopimuspuolet noudattavat ydinsulkusopimusta, neuvosto hyväksyi 5 päivänä maaliskuuta 1996 yhteisen toiminnan N:o 96/195/YUTP (1), jonka tarkoituksena on edistää kokonaisratkaisua ydinaseiden leviämisen estämistä Korean niemimaalla koskevaan kysymykseen, Euroopan atomienergiayhteisö (Euratom) neuvotteli liittymisestä Korean niemimaan energiakehitysjärjestöön (KEDO) tarkoituksena tukea KEDO:n tavoitteita myöntämällä merkittävät varat viisivuotiskaudeksi, yksittäiset jäsenvaltiot suorittavat osuutensa kansallisesti; tämä kehitys on keskeinen seikka Euroopan unionin sitoutumisessa ratkaisemaan ydinaseiden leviämistä koskevan kysymyksen sekä ylläpitämään rauhaa ja turvallisuutta Korean niemimaalla, ja ottaen huomioon Euratomin KEDO:on liittymisen ehtoja ja edellytyksiä koskevan komission tekemän sopimuksen neuvosto ja komissio sopivat, että KEDO:n johtokunnan käsitellessä asiaa, joka ei kuulu Euratomin toimivaltaan, puheenjohtajavaltion on ilmaistava kanta asioihin, ON MÄÄRITELLYT SEURAAVAN YHTEISEN KANNAN: 1. Euratomin toimivaltaan kuulumattomien asioiden osalta neuvosto määrittelee KEDO:n johtokunnassa ilmaistavan kannan, jonka puheenjohtaja esittää. 2. Tätä varten komissio, joka hoitaa yksin KEDO:n johtokunnan toimintaan liittyvät yhteydet, tiedottaa puheenjohtajavaltiolle viipymättä kaikista YUTP:aa koskevista asioista, joista keskustellaan KEDO:n johtokunnan kokouksissa. 3. Tämä yhteinen kanta julkaistaan virallisessa lehdessä. Tehty Brysselissä 24 päivänä heinäkuuta 1997. Neuvoston puolesta M. FISCHBACH Puheenjohtaja (1) EYVL N:o L 63, 13.3.1996, s. 1.
98/326/YUTP: Yhteinen kanta 7 päivältä toukokuuta 1998, jonka neuvosto on määritellyt Euroopan unionista tehdyn sopimuksen J.2 artiklan perusteella Jugoslavian liittotasavallan ja Serbian hallitusten ulkomailla olevien varojen jäädyttämisestä



Virallinen lehti nro L 143 , 14/05/1998 s. 0001 - 0002



YHTEINEN KANTA 7 päivältä toukokuuta 1998, jonka neuvosto on määritellyt Euroopan unionista tehdyn sopimuksen J.2 artiklan perusteella Jugoslavian liittotasavallan ja Serbian hallitusten ulkomailla olevien varojen jäädyttämisestä (98/326/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, sekä katsoo, että neuvosto hyväksyi 19 päivänä maaliskuuta 1998 yhteisen kannan 98/240/YUTP Jugoslavian liittotasavaltaan kohdistettavista rajoittavista toimenpiteistä (1) yhteisessä kannassa 98/240/YUTP pidettiin mahdollisena lisätoimenpiteitä ja erityisesti varojen jäädyttämistä siinä tapauksessa, että siinä asetettuja ehtoja ei täytetä ja tukahduttamistoimet Kosovossa jatkuvat; näitä ehtoja ei ole täytetty, minkä vuoksi olisi varauduttava siihen, että rahoitussuhteita Jugoslavian liittotasavaltaan vähennetään edelleen, jäljempänä 1 artiklassa säädettyjä rajoittavia toimia harkitaan välittömästi uudelleen, jos Jugoslavian liittotasavallan ja Serbian hallitukset ryhtyvät toimenpiteisiin vuoropuhelun puitteiden ja vakauteen tähtäävien toimien kokonaisuuden hyväksymiseksi, ja Euroopan unioni ryhtyy uusiin rajoittaviin toimenpiteisiin ja erityisesti toimiin uusien Serbiaan tehtävien sijoitusten lopettamiseksi, jos osapuolten välinen vuoropuhelu on vielä 9 päivänä toukokuuta 1998 pysähdyksissä sen vuoksi, että Jugoslavian liittotasavallan ja Serbian hallitukset eivät ole täyttäneet asetettuja ehtoja, ON MÄÄRITELLYT TÄMÄN YHTEISEN KANNAN: 1 artikla Jugoslavian liittotasavallan ja Serbian hallitusten ulkomailla olevat varat jäädytetään. 2 artikla Tämä yhteinen kanta tulee voimaan päivänä, jona se hyväksytään. 3 artikla Tätä yhteistä kantaa arvioidaan uudelleen viimeistään kuuden kuukauden kuluttua sen hyväksymisestä. 4 artikla Tämä yhteinen kanta julkaistaan virallisessa lehdessä. Tehty Brysselissä 7 päivänä toukokuuta 1998. Neuvoston puolesta M. BECKETT Puheenjohtaja (1) EYVL L 95, 27.3.1998, s. 1.